42 
Ülési jegyzőkönyvek. 
vagy betegje volt. A csoda megtörtént: a tények impozánsan 
rácáfoltak tévedésünkre. 
Alig teltek el napok a gyűjtőivek szétküldése után, nagy 
örömmel tapasztalhattuk, hogy nemcsak városunkban, de mond- 
hatnám az egész országban, különösen annak orvostársadal- 
mában, nagy megértésre, lelkes visszhangra leltünk. Úgy egyesek, 
mint társulatok, a helyi sajtó, valamint az orvosi lapok, nagy 
szeretettel karolták fel az ügyet, a gyűjtés teljes intensitással 
megindult, s mint a pénztáros úr jelentéséből látni fogjuk, 
alig pár hét alatt ezreket eredményezett. 
Midőn ez örvendetes eredményt regisztráljuk, távol áll 
tőlünk ezt a bizottság szerény munkájának betudni, hanem első 
sorban magának az elhunytnak érdemeiben találjuk a siker 
indokát, de nagyrészt a kartársak buzgóságában, Schmid Hugó 
iránti szeretetében, mellyel segítségünkre voltak. Fogadják addig 
is. mig ez a nagy nyilvánosság előtt megtörténhetik — e helyen és 
ez alkalommal mély hálánk és köszönetünk nyilvánítását ! 
Beszámolva igy a gyűjtés eddigi fázisairól, legyen szabad a 
továbbiakra vonatkozólag következő előterjesztést tennünk : 
Bizonyára az orvosegyesület intentiója szerint jártunk el, midőn 
két pozsonyi szobrászt felszólítottunk, készítsenek minden köte- 
lezettség nélkül pályaterveket Schmid Hugó dr. sírjára, a magunk 
részéről azon feltételt kötve ki, hogy a teljes kivitel összege 
nem haladhatja meg az eddig gyűjtött összeg felét, körülbelül 
5000 koronát. Bigele és Kühmayer szobrászok küldötték be 
az itt felállított vázlatokat, a melyekre nézve egyúttal indít- 
ványozzuk: egészítse ki az egyesület a jelenlegi háromtagú elő- 
készítő bizottságot kilenc tagra, mely bizottság aztán a végleges 
kivitel és megbízás tárgyában dönt, a munkálatokat ellenőrzi 
s majdan az ünnepélyes leleplezést is rendezi. Ugyancsak a 
bizottság vezeti egyelőre még tovább a gyűjtést, az uj egye- 
temen létesítendő Schmid Hugó dr.-féle alapítvány javára és 
majdan annak konkretuálásáról beszámol. 
A kilenctagú bizottság névsora a következő : Albrecht János, 
Batka János, dr. Bogsch Géza, dr. Dobrovits Mátyás, dr. Hauer 
Ernő, dr. Limbacher Rezső, dr. Mergl Ödön, dr. Pantocsek és 
dr, Schwarcz Andor urak. 
